Rita Hoyos de Rossi

Rita Hoyos de Rossi (Laborde, Córdoba, Argentina, 1943ko apirilaren 15a) zientzialaria, biokimikaria eta ikertzailea da, prozesu fisiko-kimikoetan espezializatua. Conicet-eko goi-mailako ikertzailea izan zen, eta Kordobako Unibertsitate Nazionaleko (UNC) Kimika Zientzien Fakultateko irakasle emeritua da Biokimika arloan. Bere ikerketa prozesu fisiko-kimikoetan zentratu zen: sistema organikoetako erreakzio mekanismoen zehaztapena, fotokimika eta kimika supramolekularra, erreakzioak ingurune antolatuetan, sintesia eta kimika berdea. Azpimarratzekoa da bere diziplinarekin lotutako gaiak hedatzeko lanetan egin zuen lana: lubrifikatzaileentzako gehigarriak garatzen eta disolbatzaileen kalitate-kontrola egiten, besteak beste. 1993an jaso zuen Connected saria.

 Bizitza 

 Hezkuntza 
Biokimika ikasi zuen eta lizentziatura lortu. Horren ostean Biokimikako doktoretza osatu zuen, Héctor E. irakaslearen gidaritzapean Cordobako Unibertsitate Nazionalak (UNC). Gero, Ameriketako Estatu Batuetara joan zen graduondoko ikasketak egitera, eta kimikako Research Fellow bat lortu zuen Kaliforniako Unibertsitatean, Santa Cruzen, U.S.A. (1970-1972) Joseph Bunnett irakaslearen eta geroago Claude Bernasconi irakaslearen gainbegiradapean.

 Ibilbidea 

 Ekarpen zientifikoak 
Hoyos de Rossik  130 argitalpen baino gehiagotan kolaboratu zuen fisikokimikako aldizkarietan. Horrez gain, Aromatic substitution by the SRNI Mechanism (1983) liburuaren edizioan parte hartu zuen, Química verde en Latinoamérica, green chemistry series 11 (euskaraz: Kimika berdea Latinoamerikan, green chemistry series 11) (2004) liburukoa.

 Kudeaketa-jarduerak 
Kordobako Ikerketa Fisikokimikoen Institutuko (INFIQC) zuzendariordea ere izan zen. Kimika Organikoko Ikerketarako Argentinako Elkarteko (SAIQO) presidentea (2001-2003) eta presidenteordea (1999-2001) izan zen. Elkarte horretako kidea da 1984 urtean sortu zenetik.

Gainera, Argentinako Ikerkuntza Fisiko-kimikoko Elkarteko kidea 1986 urtetik eta American Chemical Society-ko kidea izan zen (1972-2002) .

 Sariak eta aintzatespenak 

 Kimika Organikoko Ikertzaileen Argentinako Elkartearen Kimika Organikoko Ibilbideari Saria
 1993an, Connect Saria: Fisika-kimika eta Kimika Ez-organikoa
 Argentinako Ikerkuntza Fisika-kimikako Elkarteko kidea 1986tik
 Zientzien Akademia Nazionaleko kidea 2004tik eta Akademiko Emeritua 2024tik
 American Chemical Societyko kidea (1972-2002)
 Las pioneras. Mujeres en la química. Lehen film laburra., non besteak beste, Rita Hoyos de Rossi aintzesten duen.

 Erreferentziak 

 Kanpo estekak 

Kategoria:Argentinako zientzialariak
Kategoria:Emakume zientzialariak
Kategoria:Emakume ikertzaileak
Kategoria:Emakume biokimikariak